CELEX: 32005R0014
Language: el
Date: 2005-01-05
Title: Κανονισμός (ΕΚ) αριθ. 14/2005 της Επιτροπής, της 5ης Ιανουαρίου 2005, που τροποποιεί για τεσσαρακοστή δεύτερη φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου

7.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 5/10
            
         
      ΚΑΝΟΝΙΣΜΌΣ (ΕΚ) αριθ. 14/2005 ΤΗΣ ΕΠΙΤΡΟΠΉΣ
   
   της 5ης Ιανουαρίου 2005
   που τροποποιεί για τεσσαρακοστή δεύτερη φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν (1), και ιδίως το άρθρο 7 παράγραφος 1 πρώτη περίπτωση,
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η, βάσει του εν λόγω κανονισμού, δέσμευση κεφαλαίων και οικονομικών πόρων.
            
         
               (2)
            
            
               Στις 22 και 23 Δεκεμβρίου 2004, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει τον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων. Το παράρτημα Ι πρέπει, συνεπώς, να τροποποιηθεί αναλόγως.
            
         
               (3)
            
            
               Για να διασφαλιστεί η αποτελεσματικότητα των μέτρων που προβλέπονται στον παρόντα κανονισμό, ο παρών κανονισμός πρέπει να τεθεί αμέσως σε ισχύ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα Ι του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Ιανουαρίου 2005.
      
         
            Για την Επιτροπή
         
         Benita FERRERO-WALDNER
         
         
            Μέλος της Επιτροπής
         
      
   
   
      (1)  ΕΕ L 139 της 29.5.2002, σ. 9· κανονισμός όπως τροποποιήθηκε τελευταία από τον κανονισμό (ΕΚ) αριθ. 2145/2004 της Επιτροπής (ΕΕ L 370 της 17.12.2004, σ. 6).
   
      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 881/2002 τροποποιείται ως εξής:
      
                  1.
               
               
                  Η παρακάτω εγγραφή διαγράφεται από τον κατάλογο με τίτλο «Φυσικά πρόσωπα»:
                  
                               
                           
                           
                              «Shadi Mohamed Mustafa Abdalla [γνωστός και ως α) Emad Abdelhadie, γεννηθείς στις 27.9.1976 στο Alhamza· β) Shadi Mohammed Mustafa Abdalla, γεννηθείς στις 27.9.1976 στο Irbid· γ) Shadi Abdallha, γεννηθείς στις 27.9.1976 στο Irbid, Ιορδανία· δ) Shadi Abdallha, γεννηθείς στις 27.9.1976 στο Irbid· ε) Emad Abdekhadie, γεννηθείς στις 27.9.1976 στο Athamse· στ) Zidan Emad Abdelhadie, γεννηθείς στις 27.9.1976 στο Alhamza· ζ) (χρησιμοποιείται στο Βέλγιο) Shadi Mohammed Mostafa Hasan, γεννηθείς στις 27.9.1976 στο Beje, Ιράκ· η) Zidan· θ) Zaidan· ι) Al Hut (ο καρχαρίας)· ια) Emad Al Sitawi]. Διεύθυνση: rue de Pavie 42, 1000 Βρυξέλλες, Βέλγιο. Ημερομηνία γεννήσεως: 27.9.1976. Τόπος γεννήσεως: Irbid, Ιορδανία. Υπηκοότητα: ιορδανική, παλαιστινιακής καταγωγής. Αριθ. διαβατηρίου: α) ιορδανικό διαβατήριο αριθ. D 862 663, εκδοθέν στο Irgid, Ιορδανία, στις 10.8.1993· β) ιορδανικό διαβατήριο αριθ. H 641 183, εκδοθέν στο Irgid, Ιορδανία, στις 17.4.2002· γ) γερμανικό διεθνές ταξιδιωτικό έγγραφο αριθ. 0770479, εκδοθέν στο Dortmund, Γερμανία, στις 16.2.1998. Άλλες πληροφορίες: α) όνομα πατρός: Mohamed Abdalla· β) όνομα μητρός: Jawaher Abdalla, το γένος Almadaneie· γ) καταδικασθείς και υπό κράτηση στη Γερμανία.»
                           
                        
            
                  2.
               
               
                  Οι παρακάτω εγγραφές προστίθεται στον κατάλογο με τίτλο «Φυσικά πρόσωπα»:
                  
                              α)
                           
                           
                              «Saad Rashed Mohammad Al-Faqih [γνωστός και ως α) Abu Uthman Sa’d Al-Faqih· β) Sa’ad Al-Faqih· γ) Saad Alfagih· δ) Sa’d Al-Faqi· ε) Saad Al-Faqih· στ) Saad Al Faqih· ζ) Saad Al-Fagih· η) Saad Al-Fakih]. Τίτλος: Δόκτωρ. Διεύθυνση: Λονδίνο, Ηνωμένο Βασίλειο. Ημερομηνία γεννήσεως: 1.2.1957. Τόπος γεννήσεως: Zubair, Ιράκ. Υπηκοότητα: Σαουδικής Αραβίας»·
                           
                        
                              β)
                           
                           
                              «Adel Abdul Jalil Batterjee [γνωστός και ως α) ‘Adil Al-Battarjee· β) Adel Batterjee· γ) ‘Adil ‘Abd al Jalil Batarji]. Διεύθυνση: 2 Helmi Kutbi Street, Jeddah, Saudi Arabia. Ημερομηνία γεννήσεως: 1.7.1946. Τόπος γεννήσεως: Jeddah, Saudi Arabia. Υπηκοότητα: Σαουδικής Αραβίας»·
                           
                        
                              γ)
                           
                           
                              «Khadafi Abubakar Janjalani [γνωστός και ως α) Khadafy Janjalani· β) Khaddafy Abubakar Janjalani· γ) Abu Muktar]. Ημερομηνία γεννήσεως: 3.3.1975. Τόπος γεννήσεως: Isabela, Basilan, Φιλιππίνες. Υπηκοότητα: Φιλιππίνων.»